-

|  |
| --- |
| Mødedato: 20. december kl. 16 - 19 Mødested: Bygning 1611, lokale 024Mødeemne: Studienævnet for medicinDeltagere: Janne Lebeck, Bodil Hammer Bech, Hanne Bjerregaard Møller, Klaus Krogh, Torben Steiniche, Johanne Jul Elnegaard, Mads Skovsgaard Larsen, Sofie Hillgaard Pedersen, Karen Porskrog BoisenFra HE Studier: Daniel Slater (sagsbehandler), Dorte Lindvald (Vejledning) Anne Møller Jeppesen (referent)Gæster: Prodekan Lise Wogensen BachAfbud: Niels Uldbjerg, Thomas Skaarup Godsk, Karen Kam Wium Pedersen |

# Godkendelse af dagsordenDagsorden godkendt.

# Studerende tilføjede punkt vedr. GDRP og streaming af undervisning.

# Godkendelse af referat fra seneste studienævnsmødeReferat godkendt.

# Nyt fra studienævnsformand

# Studienævnsformanden introducerede sagen om genbehandling af startmerit på baggrund af afgørelse fra styrelsen. Studienævnsformanden opsummerede kort hvad den oprindelige sag handlede om samt at der havde været et arbejde i gang med at indsamle materialer omkring kurser fra KU med henblik på at foretage genbehandlingen.

# Studienævnet konstaterede, at det var muligt at fremskaffe kursusbeskrivelser fra bacheloruddannelsen i Medicin ved KU tilbage til studieåret 2012, men at det ikke var muligt at fremskaffe pensumlister for kurserne så langt tilbage i tid. Der kunne fremskaffes enkelte pensumlister for 2015 og 2016 samt en enkelt fra 2010.

# Studienævnet drøftede at det alene ud fra læringsmålene i kursusbeskrivelser kan være svært at vurdere om det faglige indhold i kurserne fra KU er forældet.

# Studienævnet nåede frem til, at der må træffes afgørelse ud fra det materiale som kan fremskaffes. Studienævnet vurderede dog, at nævnet ikke er i stand til at vurdere merit for de individuelle kurser på bacheloruddannelsen i Medicin på AU på det foreliggende grundlag, da det bl.a. kræver indgående kendskab til fagenes udvikling over tid.

# Derfor ønskede Studienævnet, at kurserne fra KU skulle sendes i faglig høring hos de kursusansvarlige på bacheloruddannelsen i Medicin med henblik på en faglig meritvurdering ud fra det foreliggende materiale og de kursusansvarlige indgående kendskab til deres fags udvikling siden kurserne blev taget.

# Disse høringer indhentes forud for næst kommende studienævnsmøde, som er planlagt den 31. januar 2023.

# Viden- og forskningsbaseret undervisning på Health

# Studienævnsformanden præsenterede indledningsvist de eksempler og beskrivelser af viden- og forskningsintegrationen på uddannelsen, som studienævnet og studieleder udarbejdede i oktober. De forskellige studienævns inputs vil samlet komme til at ligger på [AU Educates website](https://educate.au.dk/).

# Prodekan Lise Wogensen Bach orienterede, at denne satsning er en overordnet satsning på Aarhus Universitet for at undersøge og sikre, at den gode forskningsintegration finder sted, der bl.a. indeholder mødet mellem studerende og forskere.

# Lise orienterede, at der den 24. marts 2023 vil være en workshop, hvor studienævn inviteres til at drøfte på tværs, hvordan forskningsintegrationen fungerer på de forskellige uddannelser. Lise opfordrede derfor til, at studienævnet gerne må overveje, hvor uddannelsen yderligere kan arbejde med forskningsintegrationen, men pointerede også, at medicinuddannelsen har stor forskningsintegration, men det kan evt. overvejes, om forskningsbaseringen i de klinisk orienterede fag på kandidatdelen er tilstrækkelig eller kan forbedres. Janne tilføjede her, at forelæsere ofte vil have en forskerbaggrund, som i et vist omfang formår at integrere forskningen bag den anført viden, ved bl.a. at referere til de forskningsbaserede kliniske guidelines.

# Lise efterspurgte de studerendes input til SCL i forelæsningerne, hvor Johanne oplyste, at forelæsningerne ikke tænkes som SCL men undervisningen inddrager ofte TBL, hvor der stilles krav til de studerendes input og engagement.

# Slutteligt orienterede studienævnet, at ca. 20-30% fortsætter med en Ph.d. efter endt uddannelse, og der er 112 studerende, der tager et forskningsår hvert år.

# Dispensationssager siden sidst

# Studienævnet påpegede, at der er enkelte sager, hvor den opsummerende tekst er utydelig, og det er derfor svært at afgøre, hvad sagen drejer sig om uden hjælp. Dette tager Daniel med videre til teamet.

# Behandling af dispensationssager

# Sag 1: Afslag på 5. forsøg i Genetik og Personlig Medicin, yderligere udsættelse af 1. årsprøven, afmelding af Molekylære Principper E22, eftertilmelding Molekylære Principper F23, ny holdsætning på Neuroscience F23.

# Studienævnet vurderede ikke, at en bedsteforældres sygdom er et tilstrækkeligt usædvanligt forhold, der kan begrunde et 5. prøveforsøg.

# Sag 2: Dispensation til ekstra tid til forberedelsen til den mundtlige eksamen i Funktionel Anatomi og Histologi.

# Studienævnet begrundede imødekommelsen med en veldokumenteret lægeerklæring fra speciallæge.

# Studienævnet ønskede endvidere indsigt i, hvor mange studerende, der består deres uddannelse, efter de har fået dispensation. Daniel vender tilbage med input fra 1. årsprøve frafald + maksimal studietid.

# Gennemgang af kursusevalueringer for Summer University 2022

# På grund af meget lave svarprocenter, havde studienævnet svært ved at komme med input, men understregede vigtigheden i, at kursuslederne sørger for, at de studerende får udfyldt den kvantitative evaluering.

# De internationale studerende får adgang til evalueringen via Brightspace, og det er vigtigt, at underviserne viser dem hvor.

# International Center, HE Studier og Rikke Olsen fra IKM afholder i løbet af foråret 2023 et intromøde for de kursusansvarlige for AU Summer University. Her vil problematikken også blive adresseret.

# Censorer til mundtlige eksamener

# Baggrund

# Under Corona pandemien blev flere mundtlige eksamener omlagt til onlineformat via Zoom. På bacheloruddannelsen på medicin har HE Studier efter Corona haft store udfordringer med at skaffe censorer til mundtlige eksamener med fysisk fremmøde. Tilbagemeldingerne fra censorerne er bl.a., at de ikke har mulighed for at komme til Aarhus Universitet over flere dage eller omvendt, at der er for få eksamener til, at de ønsker at bruge lang tid på transport.

# Studienævnet drøftede hvorvidt de kunne indstille til, at censorer har mulighed for at aflægge mundtlige prøver via Zoom. Et enigt studienævn pointerede, at det ikke er hensigtsmæssigt med censor på Zoom for eksamen, der med det fysiske fremmøde får en anden dybde. Studienævnet indstiller derfor til, at man fortsætter som hidtil, og ikke lægger op til, at det er muligt at censorer er med via Zoom til mundtlige prøver.

# Sommer klinikforløb

# Opfølgning på kursusbeskrivelse fra sidste studienævnsmøde, hvor studienævnet vurderede, at kursusbeskrivelsen lagde sig op ad kursusbeskrivelsen for GOP på 11. semester.

# Kursusleder har nu understreget, at det vil være forskellige afdelinger, der vil modtage de studerende, og kan derfor ikke sidestilles med et GOP klinikforløb. Der er desuden lagt vægt på, at de studerende vil få undervisning i det danske sundhedssystem og socioøkonomiske forhold set i en international kontekst for der igennem at kunne lave den komparative analyse.

# Studienævnet godkendte den reviderede udgave af kursusbeskrivelse for klinikophold hen over sommeren.

# Reeksamen på kurset:”How to write and publish a research paper”

# Baggrund

# AU Summer University har rakt ud til HE Studier for at strømline proces ift. reeksamen. Kurset “How to write and publish a research paper” har ikke en reeksamen tilknyttet. Ifølge [AU reglerne](https://www.au.dk/om/organisation/regelsamling/5/56/2010-au12) skal et kursus have en reeksamen i umiddelbar forlængelse af ordinær prøve. Dette kursus er dog meget praktisk anlagt og kursusleder mener ikke, at det er muligt at udprøve via anden prøveform end den ordinære.

# Studienævnet vurderede, at der godt kan udformes en reeksamen, såfremt den studerende har deltaget aktivt i undervisningen og har afleveret opgaven. Derfor indstillede studienævnet til at udforme en reeksamen, hvor dette fremgår.

# Formuleringen er efterfølgende blevet godkendt via en mailhøring januar 2023.

# Flytning af eksamen i patologi fra vinterterminen 2024

# Baggrund

# Studienævnet har tidligere drøftet hvorvidt det er muligt at flytte eksamen i Patologi for at afhjælpe, at studerende splitter 6. semester op således, at de altid fordeler sig med et stor antal på Patologi om efteråret og et stort antal på Farmakologi om foråret. De studerende har tidligere indikeret, at grunden hertil er, at eksamen i Patologi ligger før jul, og man derfor kan få juleferie.

# Janne Lebeck og Anne Møller har mødtes med kursusledere på Patologi og Farmakologi og set på en mulig eksamensplan, hvis Patologi flyttes til januar. Begge kursusledere er indstillede på, at denne løsning ikke nødvendigvis vil afhjælpe, at de studerende splitter 6. semester op, men håber at det kan gøre, at de fordeler sig mere jævnt. Dette vil også hjælpe planlægningen af semestrene. Ændringen vil blive videreformidlet de studerende, der står til at skulle tilmelde sig kurserne mellem den 1.-5. maj 2023.

# De studerende i studienævnet var uenige om beslutningen, og pointerede, at de ordinære eksamener ligger for tæt på hinanden. Janne pointerede, at de studerende ved denne løsning har en lille måned til at læse op til de ordinære eksamener. Grunden til at de skal ligge tæt er for at få afviklet reeksamenerne inden udgangen af semesteret. Kompromiset kan blive at flytte en af eksamenerne fra den 5. januar til den 8. januar, hvilket de studerende accepterede. De vurderede desuden, at det er vigtigt, at der i mailen til de studerende ikke står eksamensdatoerne, men kun at eksamenerne ligger efter jul.

# Nye spørgsmål til evaluering af klinikforløb

# Kursusleder på Klinik 2, Jens Refsgaard har sammen med Thomas Skaarup Godsk udarbejdet nye spørgsmål ifm. evaluering af klinikforløb. Spørgsmålene er blevet gennemgået og godkendt af kursuslederne på tværs af kandidatuddannelsen, hvor klinikforløb inddrages, samt af HE Studier. De nye spørgsmål ønskes implementeres med forårets kurser 2023.

# Studienævnet havde få kommentarer, som viderebringes Jens Refsgaard.

# Opfølgning på handleplan

# Studienævnet gennemgik handleplanen fra årets statusmøde med henblik på at identificere om der er behov for at iværksætte initiativer.

# Studienævnet konkluderede, at der er taget hånd om eller bliver taget hånd om de forskellige initiativer.

# Ift. punkt 7, der omhandler [krænkende adfærd](https://studerende.au.dk/chikane), er sitet tilføjet studieportalen under ”Genvej til” i højre menuen.

# Endeligt aftagerpanel

# Janne orienterede, at det endelige aftagerpanel for 2023-25 er godkendt af dekanen, og aftagerpanelet for medicin ender med at have inviteret 10 nye medlemmer.

# Eventuelt

# Johanne orienterede om problematik på 7. semester, hvor der er 3 rotationer i klinik. Tidligere optog man forelæsninger og tilføjede dem til næste semester for de studerende kunne se forelæsningerne, når det passede dem. Er man i klinik i det 3. rul, har man ikke tid til at se forelæsningerne live, og har tidligere set dem inden man er i klinikken. Pga. GDPR regler er det ikke længere muligt at lægge tidligere semestres optagelser ud på Brightspace.

# Anne rækker ud til Kasper Lauritsen fra CED for at høre, om man kan filme uden ansigter, og man så må benytte optagelsen til senere og hvad der skal til for at underviseren har samtykke til at benytte optagelser fra tidligere.

# Studieleder Janne Lebeck takkede slutteligt Johanne Juhl Elnegaard for at godt samarbejde i studienævnet gennem flere år. Johanne bliver færdig som læge i januar, og har ikke mulighed for at deltage på mødet i januar 2023.